ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# RAPORT DE SPECIALITATE

la proiectul de hotărâre privind aprobarea documentației tehnico-economice

(faza S.F.) și a indicatorilor tehnico-economici pentru obiectivul de investiții

„Dezvoltarea infrastructurii sanitare de paliație a spitalului municipal Câmpulung Moldovenesc”

în vederea finanțării în cadrul Programului Sănătate, Apelul de proiecte „Investiții în infrastructura unităților care furnizează servicii de paliaţie”

**INIŢIATOR PROIECT DE HOTÃRÂRE:** Primar, Negură Mihăiţă

Prin *Programului Sănătate, Apelul de proiecte „Investiții în infrastructura unităților care furnizează servicii de paliaţie”*, gestionat de Autoritatea de Management pentru Programul Sănătate - structura organizatorică din cadrul MIPE, se pot finanța proiecte care vizează investiții în spitalele publice din sistemul sanitar de stat, îngrijirea paliativă având un rol esențial în sistemul de sănătate, oferind un sprijin cuprinzător persoanelor care se confruntă cu boli grave. Aceasta se extinde dincolo de tratamentele medicale convenționale și se concentrează pe îmbunătățirea bunăstării generale a pacienților și a familiilor acestora.

Programul se adresează atât unităților administrativ-teritoriale (județe, municipii) din regiunile mai puțin dezvoltate, cât și unităților sanitare publice (în cazul nostru Spitalul municipal) și finanțează următoarele activități de bază:

**-** investiții de tipul construire/extindere/modernizare/reabilitare și, dacă este necesar, dotare.

- dotarea cu echipamente are scopul de a crește gradul de accesibilitate a populației la serviciile publice de sănătate și de a îmbunătăți calitatea serviciilor publice de sănătate prestate – obiecte de inventar/ mijloace fixe necesare desfășurării activității medicale, echipamente medicale, inclusiv echipamente și sisteme IT pentru digitalizarea activităților unității sanitare publice, precum și a celor aferente activităților suport pentru derularea activității medicale.

Având în vedere că UAT municipiul Câmpulung Moldovenesc este solicitant eligibil și ca urmare a solicitărilor a fost realizat proiectul „Dezvoltarea infrastructurii sanitare de paliație a spitalului municipal Câmpulung Moldovenesc”.

Obiectul proiectului este realizarea unei construcții noi cu destinație medicală - structură edificată de la zero, conform unui proiect arhitectural și tehnic specific, destinată desfășurării activităților medicale, cum ar fi furnizarea de servicii de diagnostic, tratament, reabilitare și îngrijire a pacienților. Aceasta trebuie să respecte toate normele sanitare, de siguranță, igienă și accesibilitate impuse de legislația în vigoare, fiind dotată cu echipamente și facilități necesare pentru asigurarea unui standard înalt de calitate a actului medical.

Prin Studiul de Fezabilitate se propun următoarele:

- realizarea unui centru de îngrijire paliativa care să răspundă nevoilor specifice ale pacienților bolnavi de cancer, a celor cu boli cronice sau aflați in stadii avansate de boala, creând un mediu dedicat nevoilor fizice și emoționale ale acestora. Capacitatea centrului este de 26 de paturi, iar datorita serviciilor precum internare de zi, ambulatoriu, îngrijirea la domiciliu, kinetoterapie, fizioterapie, numărul total al pacienților beneficiari va fi semnificativ mai mare. Aceste servicii vor extinde sprijinul oferit pacienților din comunitate, acoperind o gama larga de nevoi medicale si terapeutice.

- construcția propusă este compusă din subsol, parter si doua etaje. Din punct de vedere funcțional, aceasta va fi organizata din următoarele tipuri de spatii:

• zona de acces si primire: acces ambulanta, zona portar, windfang, hol, recepție

• zona de așteptare,

• spatii pentru pacienții internați si pentru personalul medical: cabinete de consultații, saloane, săli de tratament, vestiare, grupuri sanitare, zona activități, camera de vizite, camera concesionară, camera medici, hol socializare

• spatii administrative,

• spatii tehnice, anexe si depozitari: spatii de sterilizare, depozite logistica medicala si materiale sanitare, depozit mobilier, depozit biocid, depozit deșeuri menajere sau periculoase, depozit haine pacienți, depozit lenjerie curata sau murdara, spălător, sala de mese personal, oficiu curățenie, oficiu alimentar, oficiu medical, camera mortuara si ploscar.

Exteriorul clădirii tine cont de specificul local al zonei in ceea ce privește forma, proporțiile, cromatica si materialele regăsite in arhitectura cu valoare patrimoniala, culturala si ambientala din localitate, astfel construcția propusa, pereți exteriori din zidărie, termoizolație, tencuială si zugrăveală, o cornișă din lemn și acoperișul din tabla cutata.

La nivelul exteriorului sunt amenajate zone de acces pe parcela si in clădire pentru pacienți, personal sau vizitatori formate din rampe si scări exterioare, astfel la strada Sirenei se afla un acces pietonal pe parcela si mai apoi in construcție, iar pe latura estica, din aleea secundara se realizează un acces auto si pietonal pe parcela, iar mai apoi doar pietonal in interiorul clădirii. In partea nordica a laturii estice se vor amenaja locuri de parcare.

Amplasamentul este împrejmuit si supravegheat prin intermediul unui sistem de camere video, atât la nivelul exteriorului cat si la nivelul interiorului clădirii.

 Pentru spațiul verde exterior se propune amenajarea unei zone de loisir pentru utilizatorii centrului, format dintr-o alee înierbata practicabila chiar si in scaun cu rotile, flancata de mobilier de gradina si arbori, arbuști si plante decorative.

Valoarea maximă eligibilă a investițiilor propuse pentru un spital public, pentru activitățile de bază, indiferent de tipul solicitantului, nu poate depăși 2.515.563 euro (12.514.925,93 lei, la curs 1 euro= 4.9750 lei, conform DG). Diferența reprezintă cheltuială neeligibilă și este în sarcina bugetului local.

Valoarea totală a investiției noastre este în sumă de 19.486.960,67 lei inclusiv T.V.A., din care lucrări efective de construcții (C+M) în valoare de 12.631.773,16 lei inclusiv T.V.A. Contribuția Municipiului Câmpulung Moldovenesc, în cuantum de 6.972.034,75 lei inclusiv T.V.A., reprezentă cheltuielile care depășesc valoarea maximă eligibilă prevăzută de ghid.

Trebuie menționat că până la această dată nu a fost publicat ordinul de aprobare a ghidului și deschiderea apelului de proiecte. Ghidul a fost în dezbatere publică în perioada 05.11.2024-26.11.2024 și, conform unui calendar, era estimată depunerea în perioada 15 decembrie-15 ianuarie 2025.

Proiectul supus analizei și aprobării răspunde cerințelor Programului Sănătate, Apelul de proiecte „Investiții în infrastructura unităților care furnizează servicii de paliaţie”, are avizele și acordurile necesare (DSP, mediu, utilități, etc.).

Pentru reușita obținerii finanțării este necesară depunerea proiectului în faza DTAC, cu autorizație emisă, cu Pth. Vor fi realizate documentațiile, iar în eventualitatea unor modificări, acestea vor fi operate.

Referitor la valoarea obiectivului menționăm că aceasta este rezultatul proiectului și analizei pieței. Valoarea finală va fi cea rezultată din procedura de achiziție. Pe de altă parte cheltuielile de la cap. 7 – 2.198.977,13 lei, reprezintă marja de buget, necesar a fi prevăzute în buget, dar este posibil a nu fi consumate, în funcție de evoluția pieței. De asemenea, de la subcapitolul 5.3 Diverse și neprevăzute, aceste cheltuieli (1.446.225,68 lei) nu pot fi accesate decât în situații temeinic justificate.

De asemenea, conform ghidului, durata proiectului va fi de maxim 60 de luni, dar nu va depăși 31 decembrie 2029. Vor fi identificate soluții pentru asigurarea cofinanțării necesare, până la finalizarea proietului.

Proiectul are o importanță deosebită pentru comunitatea noastră și va contribui la o capacitate adecvata de îngrijire și tratament la nivelul SpitaluluiMunicipal Câmpulung Moldovenescprin realizarea obiectivelor specifice Programului Sănătate, Apelul de proiecte „Investiții în infrastructura unităților care furnizează servicii de paliaţie”

Argumentele aduse de inițiator sunt legale și pertinente.

Având în vedere cele de mai sus, proiectul de hotărâre este oportun, legal și necesar.

|  |  |
| --- | --- |
| Director executiv adjunct,Istrate Luminița | Șef serviciu investiții,Erhan Andrei |